钦定古今图书集成/理学汇编/文学典/第010卷 > 杨慎丹铅总录 > 《欧苏之文》
## 钦定古今图书集成/理学汇编/文学典/第010卷 > 杨慎丹铅总录 > 《欧苏之文》

欧阳公之文，粹如金玉；苏公之文，浩如江河。欧之模
写事情，使人宛然如见；苏之开陈治道，使人恻然动
心，皆前无古人矣。至于老泉之文，“侈能尽之约，远能
见之近，大能使之微，小能使之著，烦能不乱，肆能不
流”，其雄壮俊伟，若决江河而下也；其辉光明著，若引
星辰而上也；若求其侣，在孟、荀之间，《史》《汉》之上，不可
以文人论也。